Sa  colada ‘e fogu allutta
(Ulassai 30/01/2004)

Permittide chi deo bos racconte
De su tribagliu in epoca passada
In Franza ind’una fabbrica famada
Fio manovradore in d’unu ponte

Ue su fogu alluttu sempre ‘e fronte;
Giughia ogni die in sa colada 
Sa zente totta canta illuminada,
Mi paria in s’inferru chin Caronte.

Deo subra su ponte e chie sutta
Preparados cun mestieri e arte
Ca cheret sa colada sacrificios

De amiantu bestidos in tuta
Ca scintiddas de fogu a d’ogni parte
Bolaian che fogos d’artificios.